http___blog.timeheroes.org_archive_1.xml
http___blog.timeheroes.org_post_131086951382_timeheroes-speaks-english-now_amp.xml
1.1 1.2 1.3 2.1 2.2 2.3 3.1 3.2 4.1 4.2 4.3 4.4 5.1 5.2 6.1 6.2 7.1 8.1 8.2 8.3 9.1 9.2 10.1 11.1 12.1 12.2 13.1 14.1 15.1 16.1 17.1 17.2 18.1 19.1 19.2 20.1 21.1 22.1 22.2 23.1 24.1 25.1 26.1 27.1 28.1 29.1 30.1 31.1 33.1 34.1 36.1 37.1 37.2 37.3 38.1 39.1 40.1 41.1 42.1 43.1 43.2 44.1 44.2 44.3 45.1 46.1 47.1 47.2 48.1 49.1 50.1 50.2 51.1 51.2 52.1 53.1 53.2 53.3 53.4 54.1 54.2 54.3 55.1 55.2 56.1 57.1 57.2 57.3 57.4 58.1 58.2 59.1 59.2 59.3 59.4 59.5 59.6 59.7 59.8 59.9 59.10 59.11 60.1 61.1 61.2 62.1 62.2 63.1 64.1 64.2 65.1 65.2 65.3 66.1 67.1 68.1 68.2 69.1 69.2 69.3 69.4 69.5 69.6 69.7 70.1 70.2 71.1 72.1 73.1 74.1 74.2 74.3 74.4 75.1 76.1 76.2 76.3 76.4 76.5 77.1 78.1 79.1 80.1 81.1 82.1 82.2 82.3 83.1 83.2 84.1 84.2 85.1 86.1 86.2 87.1 88.1 88.2 89.1 89.2 90.1 90.2 91.1 92.1 93.1 94.1 95.1 96.1 97.1 98.1 99.1 100.1 101.1 102.1 103.1 104.1 105.1 106.1 107.1 107.2 107.3 108.1 108.2 108.3 109.1 109.2 109.3 110.1 110.2 111.1 112.1 112.2 112.3 112.4 112.5 113.1 114.1 115.1 115.2 116.1 117.1 118.1 119.1 120.1 121.1 122.1 123.1 124.1 125.1 126.1 126.2 127.1 128.1 129.1 130.1 131.1 132.1 133.1 134.1 135.1 136.1 137.1 138.1 139.1 140.1 141.1 142.1 143.1 144.1 145.1 146.1 146.2 146.3 146.4 147.1 148.1 149.1 150.1 151.1 152.1 153.1 154.1 155.1 156.1 157.1 158.1 159.1 160.1 160.2 161.1 162.1 163.1 164.1 165.1 166.1 167.1 168.1 169.1 169.2 170.1 171.1 171.2 172.1 173.1 174.1 175.1 176.1 177.1 178.1 179.1 179.2 180.1 181.1 182.1 183.1 184.1 185.1 185.2 186.1 187.1 188.1 189.1 190.1 190.2 191.1 192.1 193.1 194.1 194.2 195.1 196.1 196.2 197.1 198.1 199.1 200.1 201.1 201.2 202.1 203.1 204.1 204.2 205.1 206.1 206.2 206.3 207.1 207.2 207.3 207.4 208.1 209.1 209.2 209.3 209.4 210.1 210.2 210.3 210.4 212.1 213.1 213.2 213.3 213.4 214.1 214.2 214.3 215.1 215.2 215.3 216.1 216.2 216.3 217.1 217.2 217.3 217.4 217.5 217.6 218.1 218.2 218.3 219.1 220.1 220.2 220.3 220.4 221.1 221.2 221.3 222.1 222.2 223.1 224.1 225.1 225.2 225.3 225.4 226.1 227.1 227.2 227.3 227.4 227.5 228.1 229.1 229.2 229.3 230.1 230.2 230.3 231.1 232.1 232.2 232.3 233.1 233.2 233.3 233.4 233.5 234.1 234.2 234.3 235.1 235.2 235.3 236.1 236.2 237.1 238.1 239.1 240.1 240.2 240.3 241.1 241.2 241.3 241.4 242.1 243.1 243.2 244.1 244.2 244.3 244.4 245.1 246.1 246.2 246.3 246.4 246.5 247.1 248.1 249.1 250.1 251.1 251.2 252.1 253.1 254.1 255.1 255.2 256.1 257.1 257.2 257.3 257.4 258.1 259.1 260.1 260.2 260.3 261.1 261.2 261.3 262.1 262.2 262.3 262.4 262.5 262.6 262.7 262.8 263.1 264.1 265.1 265.2 266.1 267.1 267.2 267.3 268.1 268.2 269.1 269.2 270.1 270.2 270.3 271.1 271.2 272.1 272.2 273.1 273.2 273.3 273.4 274.1 274.2 274.3 274.4 275.1 275.2 276.1 276.2 277.1 277.2 277.3 278.1 279.1 280.1 280.2 280.3 281.1 282.1 283.1 284.1 285.1 286.1 287.1 288.1 289.1 290.1 290.2 290.3 290.4 291.1 292.1 292.2 292.3 293.1 293.2 294.1 295.1 295.2 296.1 296.2 296.3 297.1 297.2 298.1 298.2 299.1 299.2 300.1 300.2 301.1 302.1 303.1 304.1 305.1 306.1 307.1 308.1 309.1 310.1 311.1 311.2 312.1 313.1 313.2 314.1 315.1 316.1 318.1 319.1 319.2 319.3 320.1 320.2 320.3 321.1 322.1 322.2 322.3 322.4 323.1 324.1 324.2 324.3 325.1 326.1 326.2 326.3 326.4 326.5 326.6 327.1 327.2 327.3 327.4 327.5 327.6 327.7 327.8 327.9 327.10 328.1 328.2 328.3 328.4 328.5 329.1 329.2 329.3 329.4 330.1 331.1 331.2 331.3 331.4 332.1 332.2 332.3 332.4 332.5 332.6 332.7 332.8 332.9 332.10 332.11 332.12 332.13 332.14 332.15 333.1 333.2 333.3 334.1 334.2 334.3 335.1 336.1 337.1 337.2 337.3 337.4 337.5 337.6 337.7 337.8 337.9 337.10 337.11 338.1 338.2 339.1 339.2 339.3 339.4 341.1 341.2 341.3 341.4 342.1 343.1 343.2 343.3 343.4 344.1 345.1 345.2 346.1 347.1 348.1 348.2 348.3 349.1 349.2 350.1 350.2 350.3 350.4 350.5 350.6 351.1 352.1 352.2 353.1 353.2 353.3 353.4 354.1 354.2 355.1 355.2 355.3 356.1 356.2 357.1 358.1 358.2 359.1 359.2 359.3 359.4 360.1 360.2 361.1 361.2 361.3 362.1 363.1 363.2 364.1 364.2 365.1 365.2 365.3 365.4 365.5 366.1 366.2 367.1 367.2 368.1 368.2 369.1 369.2 370.1 370.2 370.3 370.4 370.5 370.6 371.1 371.2 371.3 371.4 371.5 371.6 372.1 372.2 372.3 373.1 373.2 373.3 373.4 373.5 374.1 374.2 375.1 375.2 376.1 376.2 376.3
Ако буквите в думите се разбъркват пред очите ти или тaнцуват с краката нагоре, а главата буквално може да те заболи от четене, тази новина е за теб. От днес TimeHeroes.org може да се чете спокойно и от хора с дислексия. Цъкни бутона „Шрифт за дислексия“ и прати хиляди благодарности и тон положителна енергия на Кристина Костова и нейния шрифт Adys. През седмицата Моника Симеонова работи в рекламна агенция с офис на ул. „Шишман“, където човек може да си прекара цял живот. Разнообразява с алтернативни концерти и уроци по балет за пораснали. През почивните дни, като доброволец на фондация “Подарете книга“, създава нови светове за деца от домове, чиито родители са се запилели. Звучи толкова добре колкото е, стига да запазиш самообладание пред всички красиви детски очи, с всичките им въпроси, и да я следваш. Часът е 9:30, ден преди Разпети петък. Всички тези усмихнати хора все още са някъде по етажите в сградата на УниКредит Булбанк на ул. „Гюешево“. Ние обаче минаваме през вратата с ограничен достъп малко преди тях, за да станем свидетели как техният Великденски базар 2017 за няколко часа ще успее да събере безкрайно много добра енергия и няколко хиляди лева в името на поредната суперкауза в техния доброволчески актив – обучаване на „чуващи“ кучета за водачи на хора с увреден слух. Година втора от училищно-доброволческото летоброене на TimeHeroes. Клубният живот под знака на добрите каузи е налице, рапортите са дадени, мисиите са изпълнени, доброволците, от втори клас до гимназиални тийнейджъри – ентусиазирани за още. Днес тръгваме по следите на пет истории, които ще ни отведат в Русе, Ямбол, Сливен, Вълчи дол и София. Но могат да се случат навсякъде, където героите не спират да вярват в собствените си сили да направят света (поне малко) по-щастлив. Давай с нас. Виж какво ще направим сега. Ще си представим, че 20 души пускат в това прасенце касичка по 20 лв., като по-интересният факт е, че никой от тях, нито дори самото прасенце, все още не знае за какво конкретно ще бъдат изразходвани тези финанси. Единственото сигурно е, че с тях ще стане възможно нещо, което ще промени живота на някого – може би малко, може би много, може би тъкмо навреме. Добре дошъл в Микрофонда на TimeHeroes. Тук сме, за да разберем що за животно е той, за какво всъщност се бори и какво реално може да направи с 20 по 20 лева. Преди точно две години по това време за Снежанка Йовчева, доктор на икономическите науки и ценен кадър в управление „Човешки ресурси“ на банка с 3600 служители, настъпва моментът да излезе в пенсия… Полага се да сложим драматична пауза? Добре, ето. „Какво ще правя аз сега?!?!… Това е въпросът, заради който много хора се страхуват да се пенсионират, наистина. Но аз пък, напротив – никога не съм си мислила, че може да се оставя без работа. Защото… ами, толкова градинки има около блока, които трябва да се почистят,“ смее се Снежи. Сериозно, може да питаш също съпруга й как се ходи на планина с жена, която през две крачки спира да прибере всеки боклук и боклуче в специално помъкнатия за целта найлонов плик. Снежанка Йовчева обаче прави още един стратегически ход. „Още в банката участвах в най-различни каузи линия на Националната доброволческа програма на УниКредит Булбанк – бел. и започнах да следя мисиите на TimeHeroes.org. Явно съм се подготвяла. И когато вече наистина дойде моментът на пенсионирането – веднага влязох в сайта, за да потърся с какво мога да съм полезна и да не изпадна в някаква криза.“ Мирише на прясно изпечен хляб. Или по-скоро на кифлички. Не сме сигурни. Едно е ясно, на ул. „Бетховен“ 12 мирише добре и това се усеща още от парка Гео Милев. В крайна сметка ароматът ни хваща за носа и ни вкарва директно в Хлебна къща София – фурна „НадЕжко“, част от мрежата на Хлебни къщи. Разбира се, не сме там случайно. Особено в Деня на будителите. Ще присъстваме на хлебна арт-терапия за хора със специални потребности. Всъщност, накрая се оказа, че бяхме там, за да се убедим какво значи доволно познатото „Никой не е по-голям от хляба“. Не че искаме да избягаме от клишето на всяка цена, но до този момент може би не си давахме сметка какво стои зад него. След няколкото часа, прекарани сред брашно, тесто, месене и абсолютното щастие на група хора от тези им занимания, можем да кажем, че ни стана ясно. Доброволчеството е лична кауза, но и ценен опит. Доброволствайки, човек развива важни умения – като отговорност, организация, работа в екип, комуникация. За това говорят не само световни проучвания, но и ежедневното ни общуване с представители на компании в България. По случай Деня на доброволеца – 5 декември, се обърнахме към служители на няколко компании, които участват в инициативата ни Доброволчеството е ценност. Попитахме ги какво им дава доброволчеството, как ги мотивира да са по–добри в работата си и помага ли им общуването с хора, които водят различен начин на живот от техния. От Йордан Иванов, доброволец в акция по масово залесяване на Greenteam България (Язовир Братушково, 12 - 13 ноември 2016 г.) Дълго време съм мислил за създаването и организирането на подобни страници, сайтове и платформи, които да организират хората в правенето на нещо полезно. За страната, природата, хората и т.н. Оказва се, че понякога нещата се случват и без да има нужда да ги организираш или създаваш лично, а просто да се присъединиш към вече създадени каузи и организации. Да се окаже, че докато ти си замислял само нещо, друг вече го е реализирал. Така, съвсем случайно, се включих към една инициатива - получих координати и днес сутринта (12.11.2016 - бел. ред.) трябваше да съм на сборния пункт, близо до изхода на София, с подходяща екипировка. Целта на занятието беше набирането на доброволци за залесяването на района около язовир Братушково – приятно местенце в близост до град Сливница. Тя се е заключила в банята. Ушите й пищят, не знае дали това, което пари на устните, са сълзи или кръв. Лицето й утре пак ще е подпухнало, какво ще кажат хората. Няма да мисли сега за котката, която той е шибнал в стената. Той сега е някъде там, пуши в кухнята, страшен, бесен. Тя го обича. Може би. Какво пък, няколко шамара. Те са заедно от петнайсет години. Тя няма друг живот освен него. Може ли някой изобщо да разбере това? „Гореща телефонна линия за пострадали от насилие. Слушам ви.“ Синът му пак го е смазал от бой. От предишния път възрастният баща вече има инсулт. Следващ път може би няма да има. Гласът му се олюлява, изчезва. Всичко е заради апартамента, какво друго. „Гореща телефонна линия за пострадали от насилие. Слушам ви.“ Тя не знае на кой свят е. Няколко часа по-рано е имала среща с новия си приятел. Той я е прегърнал и е прошепнал, че цял живот е търсил само нея, или нещо такова. Целунал я е. Адски нежно. Завел я е у тях. Там са я чакали петима. „Гореща телефонна линия за пострадали от насилие. Слушам ви.“ На телефон 0800 18 676 няма лесен случай. Няма случай, който да си прилича с друг. Няма лека и безаварийна. Има железни доброволци. Точно така – в другия край на слушалката, в делник и празник, 365 дни в годината, вече 19 години, са само доброволци. Те често са първата и понякога единствена възможност за жертвите на насилие да потърсят помощ. От 1 октомври 1997 г. до днес са приети над 30 000 обаждания. Кои са консултантите на горещия телефон, как протича едно дежурство и какви са измеренията на домашното насилие – днес влизаме в малката тайна стаичка на фондация „Асоциация Анимус“ в София, за да се опитаме да си го представим. В деня след финала на Европейското по футбол в квартал Факултета всичко изглежда спокойно, но страстите все още не са съвсем уталожени, както ще разберем от една от срещите, които ни предстоят. Но за нея малко по-късно. Сега търсим читалище „Стоянка Соколова – 1999“. Оказва се, че не е никак трудно да го открием, защото всеки в квартала знае много добре къде е и е готов да ни упъти най-подробно. Зад едни „ламарини“, както каза нашият гид, се крие сенчестият двор на читалището, а още от улицата се чува, че в него нещо си тече с пълна сила. Говорим си с Евелина Великова – прокурист, ръководител направления Развитие на персонала, Продажби и Реклама в dm България за доброволчеството като ценност на една успешна компания. dm България е основен партньор на TimeHeroes Микрофонд и всеки месец от януари до юли 2016 прави възможно случването на страхотни доброволчески мисии. Защо е важно една компания да отделя време, ресурс и ентусиазъм за доброволчество? “Добрата компания предлага отлични продукти и услуги, а великата компания прави всичко това и се стреми да направи света едно по-добро място”, казва председателят на “Форд” Уилям Форд. Доброволчеството бавно се превръща в тема на обществото и компаниите, продиктувано от изчерпване на ресурсите и развитието на осъзнатостта ни да се обърнем към същността, да опазваме, да не разхищаваме, да не сме първични в своите взаимоотношения, да помагаме на нуждаещите се, да си помагаме взаимно. Бабите не са това, което си мислиш, или какъв е ефектът от първия мах на крилете на „Резиденция Баба“ Дени и Мики. Луди-млади. Току-що са се оженили. На следващия ден тръгват. Потеглят на мисия. Дестинацията е паралелна реалност на два часа от София – село Джурково, Родопите. Предстои им месец в „Резиденция Баба“. Месец в търсене на спотаени съкровища. Месец, след който и двамата няма да са същите. Месец, след който и бабите в Джурково, но и техните внуци и внучки, разпилени по градове и чужбини, също няма да са същите. Добави в картинката още три съседни села – Манастир, Югово и Дряново, и сложи Дени и Мики в кръгчето на общо 18 резиденти – млади космополитни градски агенти, избрани от „Фабрика за идеи“ да възстановят една все по-осезаемо късаща се нишка, да се свържат с необятното знание на възрастните жители в тези обезлюдяващи се махали и бърчинки и заедно с тях да стигнат до устойчиво решение, което да подпомогне селото социално, икономически или… ще видиш как. Пазихме днешната история от зимата чак досега, защото точно в този момент тя може да излезе от нашия блог и да влезе в дома ти на четири лапи. Героите в нея са родени, за да изпълнят мисия. Мисия, голяма колкото един човешки живот. Да бъдеш куче водач на човек със зрителни или други увреждания е да подариш свобода на движението и свобода на духа. Няма да сгрешиш, ако използваш и думите независимост, смисъл, достойнство или всичко онова, което не ти принадлежи по право, ако си физически ограничен в паралелна вселена от невъзможности. Ако по подразбиране са те отписали от света. Да бъдеш куче водач е да си супертрениран супергерой, 24 часа в денонощието. А всеки супергерой е бил – наистина трудно за вярване, но факт – бебе. Малко сладко геройче, което ти съсипва пантофите, буди те в три през нощта, за да пишка, върши куп поразии и ти дава толкова, толкова, толкова безрезервна любов и щастие, че няма как да се побере в това изречение. Да отгледаш куче водач също е мисия. А първите си команди този бъдещ изпечен професионалист ще научи, след като навърши два месеца, в семейството на някой съвсем като теб, защото преди главен инструктор Мартина Маринова и нейният екип от училището за кучета водачи на фондация „Очи на четири лапи“ да се заемат със същинското обучение, хлапетата трябва да придобият основни социални умения и домашно възпитание под грижите на приемни стопани. Добре дошъл в първата година от живота на супергероите. За целите на най-новия секретен експеримент на TimeHeroes създадохме двама човеци, по-точно студенти и съвсем конкретно студенти, които търсят първата си работа. Създадохме ги почти напълно еднакво готини, с една разлика – единият от нашите хора беше участвал като доброволец в няколко инициативи. Всичко останало в биографиите им беше идентично. Изпратихме двете CV-та до 70 обяви за работа. Въпросът е: Кой получи 85% повече обаждания за интервю? Резултатът от експеримента бе разсекретен на 15 април 2016 г. в cosmos coworking camp в София. Колеги, моля, дайте видео. Даваме ти секунда, колкото да кажеш „Уау!“, и ти казваме сега да забравиш нашите фиктивни CV-та, защото 21 съвсем истински и изключителни в своята сфера компании и организации застанаха с цялата си сила и отговорност зад Декларацията на работодателите в България „Доброволчеството е ценност“. С нея доброволчеството официално придобива статут на ценен от работодателите опит и реално доказателство за знания и умения, които ще бъдат зачитани при кандидатстване за работа. Представители на четири от първите подписали декларацията компании бяха с нас в тази паметна априлска вечер, за да разкажат на студентите от първо лице защо човекът доброволец е невероятен принос за всеки екип, колко много им говори думата „доброволец“ в CV-то и защо доброволчеството е перфектният тестдрайв за всяка кариера. Предполагахме, че ще е интересно, но не сме очаквали, че ще си записваме буквално всяко второ изречение. В рамките на три слънчеви дни през февруари TimeHeroes срещна, съвсем неслучайно при това, около 70 от хората, които държат бъдещето на света в ръцете и умовете си. За по-кратко те най-често са наричани студенти и ученици, или днешната младеж. Какво общо може да има най-голямата платформа за доброволчество в България с тях? Допускаме, че ни подмамвате с риторичен въпрос, но все пак ще отговорим – в 21 точки, надлежно приложени като списък по-долу, под общ знаменател „Кариерно развитие чрез доброволчество“. Възможно е в последния месец по републиканската пътна мрежа, и в частност отсечките София-Пловдив-Бургас-Варна и София-Видин, да си забелязал претъпкано до невъзможност МПС, в чието купе, заринати от сакове, офис техника и стотици малки небесносини книжки, пътуват три забележителни брюнетки и един брадат мъж с очила и странно чувство за хумор, които непрекъснато се замерят с фрази като „доброволческата екосистема“ и „НПО сектора“ (освен ако не слушат блек метъл). В такъв случай дължим някои обяснения. Пътуването на екипа на платформата за доброволчество TimeHeroes.org за дългоочакваната серия обучения „Ефективна работа с доброволци“ всъщност започна година и половина по-рано. През 90-те във Варна Данчо и баща му се мятали на колата, отпрашвали към библиотеката и излизали оттам с кутии за обувки пълни с аудиокниги, записани на касети, и огромни торби с томчета, отпечатани на брайлова азбука. „Братя Карамазови“ например е 46 касетки на запис и 25 тома на брайл. Данчо обикновено заемал по няколко книги наведнъж. През 00-те в София, когато той е вече студент по право (защото тогава в специалност журналистика в България не приемат незрящи), колеги от университета, както и родителите му, записват на диктофон цели учебници. Малко по-късно, когато Данчо вече следва второ висше (по журналистика), се появяват и говорещият софтуер, който може да чете всякакъв електронен текст, и технологиите, които преобразуват сканирани страници в текстови файлове. След това от лабораториите на Българска асоциация за компютърна лингвистика излиза „Гергана“. Според повечето незрящи в България тя е най-добрата. Освен дигитализирани книги и интернет страници, „Гергана“ им чете мейлите и есемесите, съобщава им кой номер се изписва на екрана на телефона и други полезни информации. Чете толкова бързо или толкова бавно, колкото ти е приятно. Не може да се сравнява с професионалните диктори, които записват аудиокниги за фонотеката на Съюза на слепите, но пък може да прочете всеки електронен текст, който си поискаш, когато си поискаш. Гергана Стоянова е актриса, а нейният глас е основата на най-усъвършенствания български синтезатор на реч. Може да я чуеш и ти – ето тук, „Дон Кихот“ от „Гергана“. Така стигаме до декември 2014-а, когато на един интернет адрес започват да се появяват стихотворения, разкази и романи в mp3 формат, прочетени от най-различни човешки гласове, които винаги започват с изречението: „Записът е предназначен за ползване от незрящи и е направен в рамките на инициативата „Подари ми история!“. Една от най-популярните мисии на всички времена в историята на TimeHeroes.org. Днес влизаме зад кулисите, пардон, между кориците на тази история, за да срещнем отблизо нейните главни, невероятни и преди всичко действащи лица. Това е кадър от социалната кухня в двора на храм „Св. пророк Илия” в софийския квартал „Дружба-2”. Заснет е в една наглед обикновена неделя на декември 2015 г. Пластмасовото канче в кадъра е пълно с току-що сготвена, от вкусна по-вкусна, рибена чорба. Момичето с усмивката обича да танцува суинг, страшно я бива и в стратегическото планиране, а в няколкото часа преди да я щракне камерата на TimeHeroes, заедно с още дузина доброволци са обелили картофи и са нарязали на ситно магданоз за 260 литра супа. Жената с шарената кърпа е една от стотиците истории като за кино, които веднъж седмично идват в този двор, за да получат своята безплатна порция топло ядене и торба с провизии, които ще се може би най-хубавото нещо в живота им в следващия час, ден, два или три. Този кадър се случва около 400 пъти всяка неделя. Всяка една неделя, в която бие суграшица, стеле се лепкава мъгла, слънце жарко изгаря или времето е просто чудесно. Всяка една неделя те са там. От двете страни на една тънка, много тънка граница, която, както неведнъж ще чуем днес, е „силно пропусклива и в двете посоки”. Микрофондът на TimeHeroes е паричен фонд, който подпомага провеждането на доброволчески мисии в България. Някои от най-страхотните доброволчески инициативи са на малки организации, неформални групи и активни граждани, които имат огромен ентусиазъм, но не разполагат с финансови ресурси. Ние се стремим да ги подкрепим, като предоставяме малки суми за покриване на основни разходи, необходими за провеждане на мисиите като материали, транспорт и т.н. Разбери повече за Микрофонда и го подкрепи. Доброволци участват в организацията на плувен маратон в подкрепа на онкоболни През 2016 г., по инициатива на англичанина Джон Болджър и неговата съпруга, сдружение “Онкоболни и приятели” организира благотворителен плувен маратон от о-в „Св. Анастасия“ до парк Росенец, местността Чукалята, гр. Бургас. Дарените средства са изразходени в полза на членовете на сдружението, като е организирана иновативна психосоциална рехабилитация “Зелено училище за онкоболни”. Тази година на 2 юли ще се състои вторият плувен маратон с участието на близо 80 души, който ще завърши с награждаване и концерт. Важна част от организацията ще бъдат доброволците, които ще помагат за настаняването на официалните гости и ще се включат в много други дейности. TimeHeroes Микрофонд подкрепя инициативата с дарение от 218 лв. за транспорт и храна за доброволците. Четири и двайсет сутринта е и, както всеки ден, в квартирата на г-жа Петя Данева в Златица кафеварката бодро свисти. По същото време, на 4 км от нея, в общежитието на „Млекарското” в Пирдоп не бихме могли да предположим дали Александър Пиянков спи дълбоко в стаята си, току-що се е промъкнал тайно или изобщо не е там, защото когато си почти на 18, местонахождението ти преди зазоряване трудно може да се прогнозира. Дори в малко градче, в което на пръв поглед просто няма какво да се случи. Само че когато преподавателят от „Заедно в час” Петя Данева и ученикът Сашо Пиянков се срещат в един час по география миналата година, се образува такъв силен тандем, че започват да се случват много, много интересни неща, заради които сега колата на TimeHeroes лети по Подбалканския. И ето ни сред дърветата в чудния двор на Професионална гимназия по туризъм и хранителни технологии „Никола Димов” - гр. Пирдоп. Да обясниш как се клика с мишка „два пъти бързичко” на собствения си баща или на любимата си, мила и добричка баба, е мисия, за която обикновено са нужни няколко терабайта търпение и нерви от стомана. Знаем, че знаеш. Знаем, че се ядосваш. Знаем, че ако случайно разместиш някоя икона на десктопа на майка си, като нищо може да настане лек край на света. Обаче, да вдигаш ръце в никакъв случай не бива. Има една малка врътка, един простичък трик, който връща мира, изпълва с гордост от постигнатото и двете поколения и свързва баби и внуци по интернет. Следното интригуващо съобщение влетя на TimeHeroes.org в началото на летните жеги: „По програма за междукултурен обмен на сдружение „Младеж за разбирателство - България" от различни краища на света в София пристигат няколко млади приключенци на възраст от 15 до 18 години. Те ще живеят в дома на българско семейство, ще учат български и въобще ще се потопят изцяло в културата на страната. Търсят се любезни домакини, които да бъдат техните летни семейства за един месец.” Разбираш, просто нямаше как да не се запознаем с този случай по-отблизо и какво точно означава да споделиш дома, трапезата и цялото си семейство с един напълно непознат тийнейджър от другия край на света. Three years ago in this mystifying corner of the world called Bulgaria a shiny little website popped up. It was known by the name of TimeHeroes because it believed that if you give your most precious (that is, your time) to a good cause, you are a hero - because you make the world, someone’s world, a brighter place. You may not have really thought about it that way, but it’s a fact. Volunteer means hero. So, TimeHeroes.org is the address where heroes find their missions. It’s as simple as a message board yet way more fun. It’s free, too. And now its English-speaking version is proudly up and running. For all those awesome expat people, migrants and refugees, globetrotters and international exchange kids who asked for it. Here’s how to join in. Find your cause The page is now loaded with at least a dozen (and counting) opportunities to volunteer in Bulgaria even if your Bulgarian is just about “Edna banitsa, molya”. Sign up to get the full picture. Browse through the list of active missions and pick the one where your heart is. Click the “I will do it” button to find out exactly how to make it happen. Let your cause find you We’re speaking Talent now. In TimeHeroes terms it means you wish to offer not just your time, but your specific professional skills and expertise to help an organization, project, or an independent citizen’s initiative. Just say here what super powers you have to share. Is it marketing, fundraising, photography or cooking? The good people who need you will get to you. Find volunteers to make your cause happen Now, if you have a cause of your own and it needs some helping hands, the button you need is “Create mission”. It will take you to a brief questionnaire designed to help you describe the Why, When, Where and How essentials of your initiative. Whether you represent an NGO, or you are just an ordinary citizen with a plan to change the world - hit that button. Did we by any chance let slip the word “fun”, too? See, there’s this thing called gamification. It says you can become Gandhi at TimeHeroes.org… Or, at any rate, team up with other volunteers, score points in missions, challenge other teams and win medals. See you around! If that’s what you were just about to ask, TimeHeroes.org has published 875 missions by 516 organizers so far. More than 20 000 volunteers have signed up 30 746 times to help at 102 places all over the country and beyond. The platform is run by the Time Heroes Foundation, currently with the support of the Charles Stewart Mott Foundation and the NGO Programme in Bulgaria under the Financial Mechanism of the European Economic Area. Датата е 25 септември 2015 г. и за нас е малък празник. Вечерта е млада, много млада. И също умна, красива и добра, защото събрахме – за първи път на живо и на едно място – доброволчески клубове към училища и университети от цялата страна. Плюс още толкова активни организации с кауза и идеи за отскок и нови подвизи. Може би вече ти е известно, а може би ще научиш сега – децата са супергерои! Сред участниците в тази кръгла маса има един, който е охранявал гнезда на силно застрашен от изчезване лешояд; един, който дойде със скейтборд; един, който има пирамида; и, очевидно, трима с ризи на черно-бели квадратчета. Общото е, че всички работят с доброволци не от вчера, но и също така сами са били, продължават и нямат намерение да спират да бъдат доброволци. Какво си казаха, какво разказаха и колко много идеи се разхвърчаха във въздуха – нямаме търпение да споделим. Доброволчеството става все по-популярно в България, но все още голям процент от населението не се е включвал в доброволчески инициативи. Особено важно за нас като общество е да изградим доброволческа култура от ранна възраст, защото децата са по-възприемчиви за нови и непознати понятия и концепции. Още повече, че по-младите могат лесно да реагират и развият дълбоко чувство за емпатия, която е ключов компонент за ефективен социален живот и изграждане на солидарност. Направихме следния експеримент - поканихме група нищо неподозиращи студенти да се пробват да решат специалния тест, който подготвихме, и им обещахме, че ако го направят успешно, това ще е най-хубавото нещо, което ще им се е случило в този ден. Който казва, че младите не обичат да ги затварят в зали и да ги изпитват, се е объркал. Да видим какво се случи. Експериментът се оказа успешен. Ако искаш можеш и ти да се пробваш - ето тук можеш да видиш самия тест, да си го свалиш и принтираш, да разбереш как да направиш доброволчески клуб в твоето училище или университет, а защо не и офис. Кампанията нямаше се случи без вещите умове в рекламна агенция Noble Graphics, Софийски университет “Св. Климент Охридски”, продуцентска компания Beardfrost, режисьора Алекс Кристанов, дигиталното студио The Crazy Ones. Да не говорим за чудесната песен на Мими Николова - “Минути” (музика: Иван Стайков, текст: Надя Кехлибарова). Дарявал ли си време? Ако да, ти си част от едва 7% българи, които подаряват времето и уменията си на каузи и инициативи. Тази статистика праща страната ни на 126-о място в света. Ние в TimeHeroes.org вярваме, че ключът към обръщането на тенденцията е в теб – ученика или студента. Какво можеш да направиш? Създай клуб за доброволчество в твоето училище или университет и вдъхнови хората около теб за подвизи! Ние ти даваме начален тласък с наръчника, който току-що публикувахме на сайта си. Наръчникът „Как да си направим доброволчески клуб“ е упътване стъпка по стъпка за създаването и поддържането на група активни добротворци. Разбери как да привлечеш герои в клуба и как да ги мотивираш. Виж конкретни идеи за доброволчески инициативи, които можете да организирате заедно. Прочети и какво трябва да направиш, за да научат най-много хора за предстоящата ви мисия. Но защо да станеш доброволец? Освен че ще направиш възможни безброй каузи, ти помагаш и на самия себе си. Доброволчеството ще те срещне с нови и интересни хора и ще ти даде чувството, че си полезен. Доброволчеството развива умения, които ще ти помогнат при кандидатстването в университет или при търсенето на работа. Такива са например уменията за общуване, организиране, управление на времето, работа в екип, както и знанията в специфични области. Освен всичко това, доброволчеството е страхотен, а често и забавен, начин да прекараш свободното си време. Днес потегляме към една къща в полите на Стара планина, на склона на хълма, там където боровата гора почти влиза през прозорците. Тя е наблюдавано жилище за младежи, които излизат от домовете за деца, и единствените координати, които имат значение, са че стои на границата между два свята. Или между два възможни живота. Скъпи сънародници, родители, учители, уважаеми баби, лели и чичовци! Днес сме готови да спорим с всеки, който ни каже, че днешната младеж не се интересува от нищо (освен от глупости, естествено) и с широки пръсти си прахосва живота. Корекция – няма да спорим. Ще приведем около 66 необорими доказателства в подкрепа на обратното твърдение. Таралежите пак са тук. Използваме случая, че днес е един от 364-те дни в годината, в които няма прайд, за да си поговорим за Уикипедия, фитнес и безопасни игли. Опашката се вие още от 9 сутринта, въпреки че някои от чакащите ще влязат в десет, други чак в един следобед. Не точно се вие, по-скоро седи по дупе на пода, подпира стената, бъбри си, измисля дяволии, виси отвън по прозорците, бута се кой ще влезе първи, а думкането от външната страна на вратата така или иначе няма да спре в следващите пет часа. Да се твърди, че напливът за това училище е голям, би било твърде меко казано. Една от причините е, че на място като това децата просто нямат друго интересно за правене. Втората причина е, че в игралната класна стая на Мама Джил и Сейди е суперяко. Влизаме ли? Напечен от обедното слънце суров индустриален пейзаж. Сточна гара, София. Дворът на бившия хладилен завод „Мраз”. Звъни телефон. „Ало? Не, не са сглобени… Сега уредихме обаче вишката да остане там… И скелето, и стълбата, за да може Мунди да си нареди нещата…” Елиа от звено продукция на ДОМА арт фест методично надига кофичка кисело мляко, докладва по телефона и едновременно с това насочва движението на сновящ във всички посоки народ. Народът е от всякакъв калибър – международни артисти, фестивални организатори, куратори, технически екип и половин дузина доброволци. По някои дребни детайли в настроението и погледите може да се предположи, че предишната вечер е било убийствено добро откриващо парти в едно от халетата на завода. Същото това хале от 1000 квадрата сега за няколко часа трябва да бъде престроено в изложбено пространство и да посрещне публиката за откриване на „Нордика 2 – Mind Islands” – изложба с творби на 12 съвременни артисти от Скандинавия, някои от които правят инсталациите и обектите си специално за фестивала, в момента. Каза ли някой „Екшън!”? Добре дошли в склад № 56-57 на най-голямото тържище на Балканския полуостров – Слатина-Булгарплод, София. Двете ябълки в долния ъгъл на уведомителния надпис са на Българска хранителна банка. Тук доброволци и екип на банката два пъти седмично по 4 часа подготвят стабилни количества дарени хранителни продукти за разнасяне там, където ще се превърнат в питателна супа за хора, които често си лягат гладни. Скъпи приятели, TimeHeroes.org има нужда от вас. В момента работим върху създаването на подробен наръчник за работа с доброволци, който ще бъде публично достъпен и всеки един от вас ще получи след няколко месеца. Наръчникът ще е полезен не само на организации (формални и неформални), които нямат опит в менажирането на доброволчески инициативи, а и на такива, които имат, но искат да станат по-добри и да оптимизират усилията си. За целта правим предварително проучване сред организации и граждани. Под формата на анкета е (повечето въпроси са затворени), питаме ви за различни нужди, добри практики, проблеми и съвети от опита, които можете да споделите с нас. Напред към анкетата. (Отнема 5-7 минути) Не търсим само богат опит, напротив - ако не сте или рядко сте ползвали услугите на доброволци, искаме да чуем защо. Не търсим само позитивен опит - ако имате преживявания и ситуации, които са ви отказали да работите с доброволци или са променили начина, по който работите с доброволци, кажете ни. Всякаква информация ще ни е полезна. Напред към анкетата. (Отнема 5-7 минути) Благодарим ви изключително много, че ни помагате. Усилието ще се отплати на всички ни като ни направи по-способни и умели при организиране на доброволчески събития. В последните дни на 2014 “Фондация за социална промяна и включване” откри социален център в София, който подкрепя младежи, излизащи от домове за сираци, и хора в риск от бедност. Фондацията помага за интегрирането на младите хора, които след като напуснат институциите се оказват буквално на улицата без умения и знания или представа как да продължат живота си. Резултатът за тях в най-честия случай е попадане в различни криминални практики като жертви или участници – волно и неволно. Фондацията им осигуряваме не просто подслон и храна, но развива у тях различни социални умения, подкрепя ги в усилията им да завършат образованието си и да се квалифицират, помага им да намерят подходяща работа, да изградят позитивни и устойчиви взаимоотношения и добро самочувствие. На 5 януари фондацията се свърза с TimeHeroes.org, за да ѝ помогнем да събере офис-техника и консумативи, нужни за оборудването и функционирането на социалния център. С публикуваната на сайта мисия призовахме хората да дарят старите си, но все още употребими компютри, принтери, канцеларски материали, игри. Както за много други мисии, и за тази нямахме съмнение, че TimeHeroes общността ще успее да помогне на организатора. Но това, което се случи, надвиши очакванията ни. Горди сме да споделим, че за един месец беше събрано абсолютно всичко необходимо за оборудването на Социален център “Възможност”. Голяма част от дарителите посетиха офиса на ФСПВ и центъра лично, за да се запознаят с работата на фондацията, дейностите и програмите, чрез които се подпомагат младежите, напускащи домове, и хората в риск от бедност. Благодарим от сърце на всички, които помогнаха! Вие правите България едно по-хубаво място. TimeHeroes.org стартира нова инициатива, целта на на която е да насърчи младежкото доброволчество - развиване и подкрепа на доброволчески клубове в училища и университети в страната. Идеята е клубовете да подкрепят конкретни доброволчески инициативи в своите общности, както и да реализират свои собствени инициативи. TimeHeroes подкрепя създаването на клубовете, провежда обучения и предлага менторство за целия период на проекта, включително всякаква помощ при включването в или организирането на доброволчески инициативи. Защо ти е да участваш? Участието на учениците като доброволци или организатори на каузи ще им помогне да развият способности за емпатия, съпричастност, толерантност и зачитане на различията, ще стимулира гражданското им включване, ще им помогне да придобият ценни умения - учене чрез правене, лидерство, работа в екип. Клубовете са неформални и напълно независими структури, които се подкрепят от TimeHeroes, и могат да оперират самостоятелно или в координация със студентски съвети, преподаватели и ръководствата на учебните заведения и др. Всеки клуб определя свой координатор – може да е учител или ученик. Съставът на клубовете може да нараства неограничено. Младежите от клубовете ще подкрепят конкретни доброволчески инициативи и каузи на НПО и неформални групи в своите общности; както и ще реализират свои собствени инициативи по различни социални, човешкоправни, екологични теми, в които ще се включват други младежи и граждани от местните общности. Какво можеш да очакваш от наша страна: - да подкрепим създаването на клуба ти, като проведем инструктаж/обучения (на старта) и снабдим координаторите с релевантни информационни материали; - да предложим менторство (за целия период на проекта); - да работим активно с координаторите по идентифицирането на подходящи каузи, в които младежите от клубовете да се включват; - да подпомогнем координаторите при организацията и популяризацията на доброволчески инициативи на самите клубове; - при необходимост и възможност да подкрепим финансово с малки суми случването на инициативите (например със средства за транспорт и материали); - при възможност да посетим училището/университета ти за среща на място с доброволците. Създаване и промотиране на сертификати за доброволчество Предвиждаме създаване и промотиране на доброволчески сертификати, които удостоверяват принадлежността на даден младеж към определен клуб и гарантират за това, че той е активен доброволец. Сертификатите ще бъдат издавани съвместно от TimeHeroes.org и съответния доброволчески клуб. Ще работим с учебни заведения и работодатели по поощряването на тези сертификати за доброволчество като допълнителен стимул за включване на младежите. В допълнение, освен серфтификатите, ще предлагаме на младежите безплатен професионален дизайн на визитни картички (тип “Иван Иванов, доброволец”) като начин да се идентифицират с доброволческата си работа, докато обичайно още нямат “истинска”. Ако искаш да стартираш доброволчески клуб в твоето училище или университет - пиши ни на hello@timeheroes.org, за да започнем едно красиво приятелство. Фондация “Герои на времето” има удоволствието да започне работа по един вълнуващ проект. Макар платформата TimeHeroes.org да има изключително добри резултати, доброволчеството все още е концентрирано предимно в София, а млади хора масово продължават да не се включват в такива дейности. Това лишава НПО от важен ресурс за осъществяване на целите им, а младежите - от ключов начин за придобиване на ценни знания и умения, за развиване на способности за емпатия, съпричастност, толерантност. С помощта на Програмата за подкрепа на НПО в България по Финансовия механизъм на Европейското икономическо пространство 2009 – 2014 г. започваме проекта “Млади доброволци: Насърчаване на доброволчеството в българските училища и университети”. Инициативата цели да подпомогне активното гражданство, като насърчи младежкото доброволчество и подобри включването в каузите на НПО на ученици и студенти чрез развиване на активни доброволчески клубове в училища и университети в цялата страна, поощряване на включването през раздаването на сертификати за доброволчество и онлайн геймификация в платформата TimeHeroes.org. Очаквайте повече информация скоро. България е на последно място по доброволческа активност в ЕС и сред основните причини за това е липсата на капацитет на НПО да привличат доброволците по вълнуващ начин, да ползват техния ресурс ефективно и да ги задържат дългосрочно. Липсата на знание по горните въпроси сериозно затруднява или дори отказва много организации от реална работа с доброволци. TimeHeroes стартира проект, целящ да увеличи капацитета на НПО за работа с доброволци и организация на каузи, като подобри техните знания, фасилитира комуникацията и обмяната на добри практики между НПО, и предостави знание по въпросите на доброволчеството в достъпни формати. Проектът ще произведе широка база от знание, събираща опита на стотиците организации-партньори на TimeHeroes, след това ще компилира тази база в онлайн wiki платформа, в наръчник и обучителни семинари. По този начин ще създаде пространство за дискусия, обмяна на опит, като така директно ще повиши капацитета на НПО за работата им с доброволци. Целевите групи на проекта включват различни по големина, опит и фокус НПО от страната, които развиват или искат да развиват доброволчески инициативи. Допълнително от резултатите ще се възползват неформални организации и граждани, които искат да ангажират доброволци в подкрепа на кауза. Главната цел на проекта е от една страна, да задоволи потребностите на НПО от придобиването и споделянето на знания и умения за ефективно включване на доброволци в работата им, а от друга, да овласти организации, които досега не са имали доброволчески дейности, да организират такива, използвайте най-добрите практики в България. Въпреки, че основната целева група на настоящият проект са НПО, създадените продукти ще са полезни и на неформални организации и активни граждани, искащи да организират свои доброволчески каузи. Това е Лора. С нейна помощ се опитахме да дадем един от всички възможни отговори на този въпрос. Автор на идеята е Йордан Жечев, а режисьор - Васил Петраков. Огромни, огромни, огромни благодарности на Влади Герасимов, който освен че участва в първия български екип спечелил злато на рекламния фестивал в Кан, и монтира видеото. Разкажи ни какво е за теб да си доброволец на hello@timeheroes.bg или във фейсбук страницата ни и може да те сложим на сайта. Запознайте се с Георги Георгиев Соф Дженкинс Александър Миланов Десислава Пътева Здравко Кръстев Георги Танев Веселина Гачева Биляна Панчева и Яна Събева Прекрасни хора и доброволци, намерили своите каузи на timeheroes.org и съгласили се да застанат пред обектива на един от най-добрите български фотографи - Павел Червенков. Визуалната идея и изпълнението са на повече от чудесните Студио Ентусиазъм (бомбастични благодарности за Велина Мавродинова, творчески директор). Горните красиви визии (може да сте ги засекли в Програмата, dnevnik.bg, vesti.bg, edna.bg и vbox7.com - специални благодарности и за тях!) се превърнаха в реклами карета, плакати, брошури и банери, които, надяваме се, ще видите на още много места на живо и в интернет. TimeHeroes.org е хората, които ползват платформата. За нас е чест всеки ден да общуваме с енергични и ентусиазирани хора и организации, обединяващи се около каузи. Ура за доброволците! Огромни-огромни благодарности от екипа на TimeHeroes и Студио Ентусиазъм на деветимата, които се престрашиха и дариха лицата и сърцата си за тази кампания. Второ огромно благодаря от нас и за творческия екип, работил по визиите: Велина, Яна, Кристина, Стефан, Павел и Кеворк. PS Ако се радваш на timeheroes.org, можеш да ни подкрепиш като сложиш в блога или сайта си някой от нашите банери: Но това не е всичко. Можеш да видиш първото и второто ни видео. Направо изключително. Второто видео на TimeHerоes идва до вас благодарение на героите от агенция reforma. Режисьор е Иван Москов, оператор е Неделчо Хазърбасанов, музиката е от Климент Дичев. Респект за работата, която свършиха. Повече за цялата ни рекламна кампания, зад която стоят четири от най-добрите рекламни агенции в България, можеш да видиш тук. Може би най-важното, което трябва да се каже за този клип, е че думите в него не са по сценарий. Величко Хинов, Димитър Досев и Сия Попова живеят в Дома за ветерани на културата и изкуствата в кв. Захарна Фабрика в София. Това са техните истински, нережисирани мисли за времето и неговото значение; от позицията им на хора, чието време свършва. +Бонус: Прекарахме един ден с Величко, Димитър и Сия, за да разберем малко повече за тях. В стаите им има малко мебели и много спомени. Спомените са по-удобни. Величко Величко Хинов е роден в Луковит през 1937 г., в семейство на учители. Дядо му е бил един от кметовете на града по времето на Стамболийски. Баба му е от рода на Иван Вазов. “Децата на учителите или са много глезени, или на мушката, за да дават пример. Помня като ученик когато излизам от учителската стая с филия с мармалад отчупвам и давам на другите, а ако са повече - разчупвам и я раздавам цялата. Невероятно удоволствие изпитвам, все едно съм я изял”. Журналист, филмов критик, сценарист, писател. Околийски кореспондент на в. “Народна младеж” още от 9 клас. След Луковит идва в София. Става близък с Дамян Дамянов, Пеньо Пенев, Слав Караславов. “Това бяха младите сърдити мъже на онова време”. Дамянов и Пенев са му посвещавали стихотворения, гордее се с това. Гордее се също с “най-голямото нещо, което съм направил - 3 студии за Червения кръст: История на хуманитарното игрално, документално и научнопопулярно кино. Книга, издадена в Женева и разпространена в много от страните-членки на ООН. Края на 70те”. “Най-неблагодарната професия е критиката. Защото никой творец не обича истината за себе си. И защото всяко мнение търпи да бъде субективно. Този, когото обичаш, трябва да си изключително взискателен към него. Това малко хора го разбират”. В момента Величко Хинов подготвя за печат трилогия за Дамян Дамянов. Секретар е на Съюза на българските журналисти. “Трябва да действам. Иначе съм загубен”. Димитър Димитър Досев е на 80 години. В Дома за ветерани на културата е от 17 години - “получих един инсулт и нямаше къде да отида”. Докато се движи бавно по коридора, казва: “Би било много жалко, ако само при мене е така. А то е природа”. “Завърших гимназия и кандидатствах във ВИТИЗ - с огромно желание, но нямах понятие от нищо. Отидох на кандидатстудентския изпит с кърпени панталони и едни гуменки. Другите - изтупани, лъснати. Притесних се. Излязох на двора да пия вода. ВИТИЗ не беше там, където е сега, имаше чешма в двора. Там седеше един човек. Пита ме - бе момче, какво ти е, пребледнял си. Викам му - байчо, понеже реших, че е чистач - байчо, виж ме бе, къде съм тръгнал на изпит да се явявам. И той ми казва - я се стегни и влизай вътре. Като излизам на сцената за изпита си, “байчото” седи на първия ред, оказа се председателят на комисията. Това беше Филип Филипов, може би най-добрият педагог и театрал. Само той знаеше тайната ми - че живея във Връбница и трябва да стана в 3-4, за да отида на лекции. Извиняваше ми всички отсъствия и закъснения. Той направи така, че да завърша вариететна режисура в Чехия”. Димитър се гордее най-много с “някои вариететни програми на Слънчев бряг и Албена”. Сега пише сборник разкази, и подготвя за издаване история на илюзонното и вариететното изкуство. Секретар е на Съюза на илюзионистите от 1982 г. “За разлика от киното, нашето изкуство е мимолетно. Една мисъл на Станиславски има - Нашето изкуство се ражда в 7 и умира в 9. И на другия ден отново”. Сия Сия Попова е на 93 години, от Пловдив. “Обичах театъра, аз станах актриса когато още нямаше ВИТИЗ. Имах 7 години трудов стаж вече, когато основаха ВИТИЗ. Постъпих в Пътуващ театър “Нов свят” - София. Бяха ме забелязали на улицата в Пловдив и когато една тяхна актриса изненадващо ги напусна, се обадиха. Аз точно бях завършила гимназията. Баща ми каза, че ако отида, повече да не се връщам. На следващия ден хванах влака и заминах. Представлението беше на другия ден, аз имах централната роля. Прочетох два пъти сценария и излязох на сцена. Аплодисменти, чудо. Така започна всичко”. Била е в оперетния театър за кратко, после в Скопие, после в Битоля. После в Пловдив, Разград, Ловеч, следва директора Ангел Геров, когото нарича гений и приятел. Според Сия “едно време публиката беше друга, хората бяха други, целият народ беше друг. Обичаха се хората, помагаха си, сега една отчужденост, една злоба, и е трагично”. Но вярва, че хората могат да се променят, ако се замислят. За себе си, във времето. Историите на Величко, Димитър и Сия са изпълнени с възхищение и любов към хора, които не са тук, но са оставили отпечатък. Най-дълго живеем в спомените на останалите. Какво правим с времето си има значение. Защото, както ни напомня Димитър във видеото, “в живота има едно единствено несъмнено щастие - щастието да даряваш щастие на другите”. Скъпи наши, Коледа е. Почти. И имаме чудо. Съвсем. За пръв път в историята на българската реклама* четири рекламни агенции работят паралелно и про боно за един и същ клиент. Клиентът: TimeHeroes.org. Wooo-hooo. Aгенциите-герои: Noble Graphics, Реформа, DDB Sofia, Студио Ентусиазъм. Идеята: Данчо Жечев, суперкриейтив директор на DDB. Всички агенции дариха време, разбирайте доброволстваха, за да може любимата ви платформа за доброволчество да има великата рекламна кампания. Както всеки от нас открива собствен смисъл в каузите, които подкрепя, така всяка една от агенциите се опита да погледне по свой начин към темата за доброволчеството. Благодарим им извънземно много. И първото видео е на из-клю-чи-тел-ни-те Noble Graphics. Фойерверки. Помните ли онези часовници, които ни пращахте? Понеже сте толкова яки, направихме видео, за да документираме резултата. Показвайки, че (много хора) x (малко добро) = нещо голямо. Паметника на незнайния доброволец можете да видите тези седмици в любимото ни +това (София, ул. “Марин Дринов” 30; благодарим сърдечно и на тях). Инсталацията брои в реално време геройствата, случили се през TimeHeroes.оrg Както ви споменахме преди време, проектът нямаше да се случи без скулптора Стефан Иванов и екипа, работил над видеото - Николай, Мария, Желез, Влади, Георги, Симеон, Димо, Христо. Останалите части от кампанията ще се разгръщат като много разгръщащи се части в следващите два месеца. Бъдете нащрек. Вие също можете да участвате в нея, като споделите това видео. И следващото. И по-следващото. Повече споделяния = повече доброволци = повече подкрепени каузи = повече добро. * Доколкото ни е известно. А ние знаем това-онова. Скъпи организатори на доброволчески активности, Фондация “Лале” и Национален алианс за работа с доброволци ще отличат най-интересните и ефективни доброволчески инициативи, случили се в България през 2013. Участвайте. Сега. Попълнете формичката (не е сложна) днес, защото крайният срок за подаване на номинации-заявки е 31 октомври и я засилете към info@tulipfoundation.net. Не е нужно да сте/си организация - може и да си сам юнак, организирал инициатива. Най-добрите инициативи ще бъдат отличени с почетна грамота и материална награда във формата на инвестиция в развитието на доброволците и организацията. Скъпи приятели герои, това е паметникът на незнайния доброволец. С него отдаваме почит и благодарим на всички прекрасни и ентусиазирани хора, за които солидарността не е просто дума. В момента може да бъде видян в The Mall (на Цариградско шосе). Обича да бъде сниман, харесва инстаграм, така че - вие си знаете. Въпреки че някои от часовниците са напълно функционални, по-скоро са проспали смяната на времето. Но пък броячът напълно точно показва броят на героитe, участвали в мисии през TimeHeroes. А, часовниците! Часовниците бяха събрани с мисия на TimeHeroes.org - благодарим на всички, които дадоха своите малки тиктакащи чудеса за каузата. Инсталацията е дело на приятелите ни от Noble Graphics и струга и длетото на вундаба скулптора Стефан Иванов. Платките и жиците, и другите дигитални магии са на Роботев. Да са здрави и креативни още дълги години. Да повторим - The Mall, всеки ден, докато е отворено (после ще трябва да надничате през стъклото). Добре дошъл в най-добрия TimeHeroes.org досега. По-красив и по-функционален. Стига приказки! Какво ново: Платформата има чисто нова функция - Таланти. Знаем, че понякога имаш разни дарби и умения, но ти е трудно да се ориентираш на коя кауза да помогнеш. Тогава защо организаторите да не се свържат с теб! Казваш в какво си добър и горе-долу колко време на седмица можеш да отделиш. Готово. Можеш да създадеш талант още сега. Ама невероятен си! Любимото ни бързо меню за търсене на каузи вече е достъпно от всички страници. По-лесно е за работа и ти спестява изминати сантиметри с мишката. А, виждаш ли - вече наричаме каузите мисии. Закъде е един герой без мисии. Когато влезеш в списъка с всички каузи, можеш да правиш динамични търсения по критериите, които те интересуват. Само с няколко клика можеш да провериш различни търсения на мисии по време, по място и по вид. Когато влезеш в кауза, освен че ще забележиш, че е по-добре подредена и по-лесна за четене, ще видиш и три нови “подсекции”. Ако организаторът има нови неща за казване, ще ги намериш в “Новини”. Мнението ти е наистина важно за нас - ще се радваме да ни разкажеш впечатлението ти от кауза, в която си участвал. Секция “Разкази” е точно за това. Ние ще ти се отплатим за обратната връзка, продължавай да четеш, за да разбереш как. "Коментари" няма да я коментираме. Имаме новини и около най-важния бутон в сайта - “Включи се!”. Ще забележиш, че пише за някакви точки. Точно така. Участвайки в каузи, печелиш точки. Давайки ни обратна връзка, печелиш точки. Ще научиш повече за цялата схема тук. Колкото повече точки печелиш, толкова по-напред излизаш в класацията. Хубаво ли е това - разбира се. Някой ден ще има и награди за първите! Не се ограничавай само с уеб браузър. Вече можеш да ползваш сайта от мобилен телефон или таблет, без това да ограничава функциите или леснотата на употреба. Защо? Защото сайтът ни е с риспонсив дизайн. Тоест - нагажда се според устройството ти. Няма да те занимаваме повече. Оставяме ти удоволствието да намериш и останалите нови и прекрасни неща сам. Искаме да ти благодарим, че си с нас. Ще се постараем и утре да си пак с нас. Гордият екип на TimeHeroes.org получава наградата Проект на годината 2012 на Фондация “Лале”. Статуетката е изработена от Георги Чапкънов и тежи поне 10 килограма. Но ще понесем тази тежест.
1.1 1.2 2.1 2.2 2.3 2.4 3.1 3.2 3.3 4.1 4.2 5.1 6.1 7.1 7.2 7.3 7.4 8.1 9.1 9.2 9.3 9.4 9.5 10.1 11.1 11.2 11.3 12.1 12.2 12.3 12.4 13.1 14.1 14.2 14.3
If you are an expat looking for a good cause to volunteer for in Bulgaria, this is your one-stop shop. Find your mission and give it your heart and time. Three years ago in this mystifying corner of the world called Bulgaria a shiny little website popped up. It was known by the name of TimeHeroes because it believed that if you give your most precious (that is, your time) to a good cause, you are a hero - because you make the world, someone’s world, a brighter place. You may not have really thought about it that way, but it’s a fact. Volunteer means hero. So, TimeHeroes.org is the address where heroes find their missions. It’s as simple as a message board yet way more fun. It’s free, too. And now its English-speaking version is proudly up and running. For all those awesome expat people, migrants and refugees, globetrotters and international exchange kids who asked for it. Here’s how to join in. Find your cause The page is now loaded with at least a dozen (and counting) opportunities to volunteer in Bulgaria even if your Bulgarian is just about “Edna banitsa, molya”. Sign up to get the full picture. Browse through the list of active missions and pick the one where your heart is. Click the “I will do it” button to find out exactly how to make it happen. Let your cause find you We’re speaking Talent now. In TimeHeroes terms it means you wish to offer not just your time, but your specific professional skills and expertise to help an organization, project, or an independent citizen’s initiative. Just say here what super powers you have to share. Is it marketing, fundraising, photography or cooking? The good people who need you will get to you. Find volunteers to make your cause happen Now, if you have a cause of your own and it needs some helping hands, the button you need is “Create mission”. It will take you to a brief questionnaire designed to help you describe the Why, When, Where and How essentials of your initiative. Whether you represent an NGO, or you are just an ordinary citizen with a plan to change the world - hit that button. Did we by any chance let slip the word “fun”, too? See, there’s this thing called gamification. It says you can become Gandhi at TimeHeroes.org… Or, at any rate, team up with other volunteers, score points in missions, challenge other teams and win medals. See you around! If that’s what you were just about to ask, TimeHeroes.org has published 875 missions by 516 organizers so far. More than 20 000 volunteers have signed up 30 746 times to help at 102 places all over the country and beyond. The platform is run by the Time Heroes Foundation, currently with the support of the Charles Stewart Mott Foundation and the NGO Programme in Bulgaria under the Financial Mechanism of the European Economic Area.